طفلة وعليلة | الملا عيسى العيسى | جديد شهر محرم 1448هـ - 2026 م

Wed, 10 Jun 2026 18:05:48 +0000

⁣:: طفلة وعليلة ::
شهر محرم 1448هـ - 2026 م

🎙الملا | عيسى العيسى
🖋 الشاعر | أبو كمال الأحسائي
🎛 الهندسة الصوتية والتوزيع | إبراهيم خليل
🎛 تنفيذ كورال | سيد محمود الهاشم و مهدي الفرط و حسن القطيفي
✒ مخطوطات | عبدالله العلي
📝 ترجمة | زينب سليمان
🔳 المتابعة والتنسيق | علي البحراني
🎬 مونتاج وتنفيذ | مصطفى الساعدي

السَّلام عَلَى الحُسَيْن، وَعَلَى عَليِّ بْنِ الحُسَيْنِ، وَعَلَى أوْلادِ الحُسَيْنِ، وَعَلَى أصْحابِ الحُسَين.

الحسابات الرسمية للرادود الحسيني عيسى العيسى
اليوتيوب : https://www.youtube.com/@ESSA_MEDIA
الانستقرام: https://www.instagram.com/essa_media
التيك توك: https://www.tiktok.com/@UCp9R8n6hCLyAXFlSTDyzZXA
تويتر : https://twitter.com/ESSA_MEDIA
ساوند كلاود: https://soundcloud.com/essa_media
يوتيوب ميوزك: https://music.youtube.com/chan....nel/UCp9R8n6hCLyAXFl

القصيدة كاملة:
زيد ياقلبي هموم وهلي ياعين
مرض والعله وعليهم فرقة حسين

عمه من وين الصبر آه لله الأمر
فرقة حسين
* * * *
طفله ياعمه وصغيره وشاب شعري
صابره عالمرض عمه طول عمري
على فراق الأبو بالله منيين صبري
حتى الموادع شعبني وكسر ظهري

يصير يتركني عليله وهم وحيده؟
ضيم مقبل بالسما يرعد رعيده

عمه اجلو هالسفر آه لله الأمر
فرقة حسين
* * * *
من سمعها الأبو هلت احر عبره
جاها يتفايض حزن ضمها الصدره
وهمس بو اليمه بذنها باحن نبره
وزرع في ذهن العليله غير فكره

مو وداع وفرقا هذا يالعليله
هذي ادوار المجد كل من سبيله

واتضح ليها الأمر آه لله الأمر
فرقة حسين
* * * *
هالأمر مكتوب ومفصل علينه
روح لبي الدين نادى يا ولينه
والشرع لولاك من يبني حصونه
في أمان الله يسلطان المدينه

ثوبك مفصل شهاده ولايق اعليك
وثوبي اتيتم يبويه وانفجع بيك

إلك ثم لي الفخر آه لله الأمر
فرقة حسين
* * * *
أدري سفرتكم شرف زود وشهاده
اصطفاك الله يبويه من عباده
مجد يتسطر لكم عزه وزياده
مو سياسه وحكم لا مقصد سياده

أدري رب الكون مو كاتب عليه
لا شهاده لا سبي في الغاضريه

وآنه قلبي يستعر آه لله الأمر
فرقة حسين
* * * *
يستعر قلبي على نسل الإمامه
وعلى عمي وعمتي وباقي النشامه
للبشر لازم نأكد هالظلامه
من نِزف دمك بنى الدين ونظامه

وآنه تيتيمي ظلم لازم نقوله
حتى يظهر كل فرد فكره وميوله

بينا هالدين انتصر آه لله الأمر
فرقة حسين
* * * *